‘LTF-RMF’จมน้ำ
คนชวดโบนัส-กันเงินซ่อมบ้าน30บจ.เจ็บหนักรายได้วูบ50%
30 ต.ค. 2565

คนชวดโบนัส-กันเงินซ่อมบ้าน30บจ.เจ็บหนักรายได้วูบ50%
บลจ.บัวหลวงกสิกรไทย คาดน้ำท่วมฉุดเงินลงทุน LTFRMF ปีนี้ไม่คึกคัก คนได้โบนัสลดลง ใช้เงินซ่อมบ้าน 
นายวศิน วัฒนวรกิจกุล กรรมการผู้จัดการ กลุ่มธุรกิจกองทุนรวม บริษัทหลักทรัพย์จัดการกองทุนรวม (บลจ.) บัวหลวง กล่าวว่า อุทกภัยที่เกิดขึ้นอาจทำให้เม็ดเงินที่จะเข้าลงทุนในกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ในไตรมาสสุดท้ายของปีนี้ไม่คึกคักเหมือนที่ผ่านมา เนื่องจากนักลงทุนที่ได้รับผลกระทบจากน้ำท่วมอาจจำเป็นต้องจัดสรรเงินไว้ซ่อมแซมบ้านก่อน




 
อย่างไรก็ตาม มองว่าการลงทุนทั้งนี้ กองทุน LTF ทั้งระบบมีมูลค่าสินทรัพย์ 129,580 ล้านบาท เติบโตในปี 2553 จำนวน 44,083 ล้านบาทหรือ 52% จากสิ้นปี 255-252%
มีมูลค่าสินทรัพย์สุทธิสิ้นปี 2554 มูลค่า 129,580 ล้านบาท เพิ่มขึ้น 44,083 ล้านบาท หรือ 52% จากสิ้นปี 2553 แต่ 9 เดือนแรกของปีนี้สินทรัพย์ลดลง 2,422 ล้านบาท หรือ 1.87% จากสิ้นปีที่ผ่านมาเหลือ 127,158 ล้านบาท 
ขณะที่กองทุน RMF ทั้งระบบเติบในปี 2553 จำนวน 20,733 ล้านบาท หรือ 26% จากสิ้นปี 2552 โดย 9 เดือนแรกของปีนี้เพิ่มขึ้น 1,753 ล้านบาท หรือ 2.2% จากสิ้นปีที่ผ่านมาเหลือ 81,037 ล้านบาท
ในช่วง 35 ปี หุ้นและทองยังเป็นโอกาสที่ดีจึงแนะนำให้มีไว้ในพอร์ต 
โดยเฉพาะในนิคมอุตสาหกรรมที่ได้รับความเสียหาย ซึ่งกระทบต่อเนื่องหลายส่วนนอกเหนือจากคู่ค้าแล้ว ลูกจ้างก็กระทบ “อยากให้รัฐบาลมีการทำงานที่ชัดเจนมากยิ่งขึ้น ทั้งแนวทางการวางแผนหรือแม้แต่กระทั่งความชัดเจนในการแก้ไขปัญหาด้วย เพราะขณะนี้ต่างประเทศกำลังจับตามองเรา อย่างญี่ปุ่นมีการลงทุนเยอะ เขามีส่วนได้ส่วนเสียในประเทศมากที่สุด ดังนั้นรัฐบาลต้องทำงานให้มีความชัดเจนมากยิ่งขึ้น ต้องมีการแก้ไขโดยเร็วอย่างเร่งด่วน ซึ่งเขาอาจจะมีการพิจารณาไปลงทุนยังเป็นอื่นแทนได้”นายวศินกล่าว
นายพัชร สมะลาภา กรรมการผู้จัดการ บลจ.กสิกรไทย กล่าวว่า นักลงทุนคงจะชะลอการเข้าลงทุนในกองทุน LTF และ RMF ในปีนี้อย่างแน่นอน เนื่องจากผลกระทบจากน้ำท่วมทำให้ผู้ลงทุนมีภาระค่าใช้จ่ายเพิ่มขึ้น รวมถึงโบนัสที่คาดว่าจะได้รับนั้นอาจลดลงไปกรณีบริษัทได้รับผลกระทบ
“ผู้ซื้อ LTF อาจลดลงไปจากปัญหาน้ำท่วม แต่ยังไม่เท่ากับราคาหุ้นในตลาดที่ปรับตัวลงจากต้นปี ทำให้มูลค่าสินทรัพย์สุทธิของกองทุน LTF ทั้งระบบลดลง” นายพัชร กล่าว
ด้าน บล.ซิตี้กรุ๊ปออกบทวิเคราะห์ภายหลังการเข้าพบนายบัณฑูร ล่ำซำ ประธานเจ้าหน้าที่บริหารและกรรมการผู้จัดการธนาคารกสิกรไทย (KBANK) ถึงมุมมองการดำเนินงานในปี 2555 ว่า สินเชื่อจะเติบโต 911% แต่ส่วนต่างดอกเบี้ยสุทธิ (NIM) จะลดลง จาก 3.4% เหลือ 3.25% เพราะธนาคารต้องช่วยเหลือลูกค้า ซึ่งคาดว่าลูกค้าจะได้รับผลกระทบจากน้ำท่วมประมาณ 8% ของลูกค้าทั้งหมด จากเดิมที่คาดว่าจะกระทบเพียง 3% และสัดส่วนสินเชื่อน้อยกว่า 0.5% จะกลับมาเป็นหนี้ที่ไม่ก่อให้เกิดรายได้
ด้านนายจรัมพร โชติกเสถียร กรรมการและผู้จัดการตลาดหลักทรัพย์แห่งประเทศไทย (ตลท.) เปิดเผยว่า ขณะนี้มี บจ.ทั้งหมด 30 แห่งได้รับผลกระทบอย่างมีนัยสำคัญ เนื่องจากโรงงานปิดอย่างไม่มีกำหนด และอาจกระทบต่อการสร้างรายได้ในอนาคตประมาณ 50% 
กรณีน้ำท่วมที่มีความรุนแรงมากขึ้นนั้น นายจรัมพร กล่าวว่า ตลท.ยังคงรับมือไหว โดยเมื่อวันที่ 31 ต.ค.ที่ผ่านมา ได้ให้พนักงานไปทดลองปฏิบัติงานจริงเพื่อดูแลการซื้อขายจากศูนย์สำรองที่พัทยา ซึ่งผลปรากฏว่าการซื้อขายทุกผลิตภัณฑ์ทั้งกลางวันและกลางคืนผ่านไปด้วยดี และวันที่ 1 พ.ย. พนักงานก็ได้กลับมาทำงานที่ ตลท.เช่นเดิม 
ด้านการซื้อขายหุ้นวันที่ 1 พ.ย.ที่ผ่านมา ตลาดหุ้นทั่วโลกปรับตัวลงแรงเกือบทั้งหมด ในเอเชีย ตลาดอินโดนีเซีย ฮ่องกง และสิงคโปร์ ทรุดหนักกว่า 2% ส่วนดัชนีหุ้นไทยร่วง 1.86% หรือ 18.16 จุด ปิดที่ 956.59 จุด แต่นักลงทุนต่างชาติยังคงซื้อสุทธิถึง 1,563 ล้านบาท ขณะที่สถาบันในประเทศไทยทิ้งหนัก 2,413 ล้านบาท และแนวโน้มยังคงอ่อนตัวลงต่อเนื่องตามความกังวลวิกฤตหนี้ยุโรป